b"\n_START_ARTICLE_\n\xc3\x80rea rural d'inter\xc3\xa8s paisatg\xc3\xadstic\n_START_PARAGRAPH_\nL'ARIP (\xc3\xa0rea rural d'inter\xc3\xa8s paisatg\xc3\xadstic) \xc3\xa9s, juntament amb l'ANEI i l'AAPI, una de les tres categories de s\xc3\xb2l r\xc3\xbastic protegit que estableix la Llei 1/1991, de 30 de gener, d'espais naturals i de r\xc3\xa8gim urban\xc3\xadstic de les \xc3\xa0rees d'especial protecci\xc3\xb3n de les Illes Balears (LEN).\n_START_SECTION_\nDefinici\xc3\xb3\n_START_PARAGRAPH_\nS\xc3\xb3n ARIPs aquells espais transformats majorit\xc3\xa0riament per activitats tradicionals i que, pels seus especials valors paisatg\xc3\xadstics, es declaren com a tals a la LEN (art. 2.3). _NEWLINE_L\xe2\x80\x99article 4 remet la seva delimitaci\xc3\xb3 a l\xe2\x80\x99annex I (\xc3\xa9s a dir, a la cartografia de la Llei), amb exclusi\xc3\xb3 dels espais que constitueixen AAPIs. Per tant, a difer\xc3\xa8ncia del que succeeix amb les ANEIs, no existeix a la LEN un llistat concret de les ARIPs. La disposici\xc3\xb3 addicional quarta tamb\xc3\xa9 \xc3\xa9s d\xe2\x80\x99aplicaci\xc3\xb3 respecte a les ARIPs, de manera que no es consideraran com a tals els s\xc3\xb2ls urbanitzables recollits a l\xe2\x80\x99annex III.\n_START_SECTION_\nR\xc3\xa8gim urban\xc3\xadstic\n_START_PARAGRAPH_\nAl marge de les determinacions comunes per a totes les \xc3\xa0rees d'especial protecci\xc3\xb3 recollides en la LEN, s\xc3\xb3n d'aplicaci\xc3\xb3 a les ARIPs algunes normes compartides amb les ANEIs i altres de pr\xc3\xb2pies."